|  |
| --- |
| PATVIRTINTA |
| Klaipėdos miesto savivaldybės |
| tarybos 2019 m. sausio 28 d. |
| sprendimu Nr. T1-26 |

**KLAIPĖDOS MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2018 METŲ PRIEMONIŲ VYKDYMO ATASKAITA**

**1. Informacija apie Savivaldybės aplinkos apsaugos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **(1) Programos finansavimo šaltiniai** | **Surinkta lėšų Eur** |
| 1.1. | Mokesčiai už teršalų išmetimą į aplinką | 429 564 |
| 1.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 121 998 |
| 1.3. | Lėšos, gautos kaip želdinių atkuriamosios vertės kompensacija | 101 945 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.5. | Iš viso (1.1 + 1.2 + 1.3 + 1.4): | 653 507 |
| 1.6. | Mokesčiai, sumokėti už medžiojamųjų gyvūnų išteklių naudojimą | 78 |
| 1.7. | Ankstesnio ataskaitinio laikotarpio ataskaitos atitinkamų lėšų likutis | 334 |
| 1.8. | Iš viso (1.6 + 1.7): | 412 |
| 1.9. | Faktinės ataskaitinio laikotarpio Programos lėšos (1.5 + 1.8) | 653 919 |

|  |  |  |
| --- | --- | --- |
| **Eil. Nr.** | **(2) Savivaldybės visuomenės sveikatos rėmimo specialiajai programai skirtinos lėšos** | **Lėšos Eur** |
| 1.10. | 20 procentų Savivaldybės aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 130 701 |
| 1.11. | Ankstesnio ataskaitinio laikotarpio ataskaitos atitinkamų lėšų likutis | 16 735 |
| 1.12. | Iš viso (1.10 + 1.11): | 147 436 |

|  |  |  |
| --- | --- | --- |
| **Eil. Nr.** | **(3) Kitoms Programos priemonėms skirtinos lėšos** | **Lėšos Eur** |
| 1.13. | 80 procentų Savivaldybės aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 522 806 |
| 1.14. | Ankstesnio ataskaitinio laikotarpio ataskaitos atitinkamų lėšų likutis | 474 703 |
| 1.15. | Iš viso (1.13 + 1.14): | 997 509 |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų Eur** |
| 2.1. | Žemės sklypų, kuriuose medžioklė nėra uždrausta, savininkų, valdytojų ir naudotojų įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos | | - |
| 2.2. | Kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams, parengimo priemonės | | - |
|  | Iš viso: | | - |

**3. Programos lėšos, skirtos Savivaldybės visuomenės sveikatos rėmimo specialiajai programai**

|  |  |
| --- | --- |
| **Programos pavadinimas** | **Panaudota lėšų Eur** |
| **Savivaldybės visuomenės sveikatos rėmimo specialioji programa** | 112 634 |

**4. Kitos aplinkosaugos priemonės, kurioms įgyvendinti panaudotos Programos lėšos**

| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų Eur** |
| --- | --- | --- | --- |
| 4.1. | **Aplinkos kokybės gerinimo ir apsaugos priemonės** | |  |
| 4.1.1. | Miesto vandens telkinių priežiūra | Pagal 2017 m. balandžio 12 d. sutartį Nr. J9-922 UAB „Klaipėdos želdiniai“ vykdė helofitų šalinimą iš Žardės, Draugystės parko vandens telkinių (19 200 m2) ir Danės upės pakrantės palei dviračių taką (14 961 m2). Priemonės vykdymo pradžia – 2018-09-01, pabaiga – 2018-11-10.  Pagal 2018 m. liepos 5 d. sutartį Nr. J9-1548 UAB Viešųjų pirkimų ekspertų grupė parengė mažosios Žardės kūdros dugno valymo ir aplinkos sutvarkymo aprašą. Priemonės vykdymo pradžia – 2018-07-05, pabaiga – 2018-10-23.  Pagal 2016 m. sausio 11 d. sutartį Nr. J9-22 ir 2018 m. balandžio 17 d. sutartį Nr. J9-1051 UAB „Vakarų specializuotas autotransportas“ vykdė atliekų šalinimą iš 17 mieste esančių vandens telkinių. Šie telkiniai valomi 2 kartus per mėnesį – ištraukiamos ir surenkamos atliekos iš telkinio dugno, iš sąžalynų, iš pakrantėje esančių želdinių.  Priemonės vykdymo pradžia – 2018-04-01, pabaiga – 2018-11-30. | 23 776 |
| 4.1.2. | Dviračių-pėsčiųjų tako Danės upės slėnio teritorijoje nuo Klaipėdos g. tilto iki miesto ribos projekto koregavimas (iš Programos lėšų likučio 2018-01-01) | 2018 m. sausio 16 d. buvo pasirašytas papildomas susitarimas Nr. J9-79 prie 2016 m. spalio 24 d. projektavimo paslaugų sutarties Nr. J9-1847 kuriame užfiksuota, kad Techninio projekto korektūra turi būti atlikta per 4  mėn. nuo žemės sklypo formavimo ir pertvarkymo projekto parengimo ir valstybinės reikšmės Klaipėdos miesto miškų plotų schemos pakeitimo patvirtinimo aplinkos ministro įsakymu. Tačiau pradėjus keitimo procedūras Valstybinė miškų tarnyba informavo, kad vadovaujantis Miškų įstatymo 11 straipsnio 6 dalimi miško žemę paversti kitomis naudmenomis valstybinės reikšmės miškuose galima tik po to, kai miško žemės pavertimas kitomis naudmenomis suplanuotas vietovės lygmens bendruosiuose planuose arba specialiojo teritorijų planavimo dokumentuose, arba detaliuosiuose planuose ir Vyriausybė priima nutarimą dėl tam tikrų valstybinės reikšmės miškų plotų išbraukimo iš valstybinės reikšmės miškų plotų. Valstybinės reikšmės miškų plotų schemų rengimo tvarkos aprašo 13.3 papunktyje nėra numatyta galimybė tikslinti valstybinės reikšmės miškų plotų schemą pagal žemės sklypų formavimo pertvarkymo projektų sprendinius.  Tokiu būdu projektuotoja UAB „Šiltas namas“ negalėjo užbaigti techninio projekto korektūros net ir pagal patikslintą projektavimo paslaugų sutartį.  Todėl yra nutarta pristabdyti projektavimo paslaugų sutarties vykdymą, patikslinti techninę užduotį projektavimui, supaprastinant techninį sprendimą, kuris nereikalautų miškų plotų schemos pakeitimo.  Priemonės vykdymo pradžia – 2018-01-02, pabaiga – 2018-12-31. | 0 |
| 4.1.3. | Medinių laiptų ir takų, vedančių per apsauginį kopagūbrį, remontas | Pagal 2018 m. gegužės 16 d. sutartį Nr. 11 UAB „Vakarų švara“ įrengė ir suremontavo 1239,65 m2 medinių takų, vedančių per apsauginį kopagūbrį, Melnragėje ir Giruliuose. Priemonės vykdymo pradžia – 2018-05-21, pabaiga – 2018-12-14. | 30 000 |
| 4.1.4. | Kopagūbrio tvirtinimas šakų klojiniais ir žabtvorėmis (pagal projektą „Aplinkos pritaikymo ir aplinkosaugos priemonių įgyvendinimas Baltijos jūros paplūdimių zonoje“) | Lėšos buvo suplanuotos Krantotvarkos programai parengti, bet ji nebuvo rengiama, nes 2018  metais nebuvo gauta dotacija iš Aplinkos ministerijos kopagūbrio  tvirtinimo darbams. | 0 |
| 4.1.5. | Saugus Klaipėdos miesto savivaldybės teritorijoje susidarančių asbesto turinčių gaminių atliekų surinkimas apvažiavimo būdu, transportavimas ir šalinimas iš gyvenamųjų bei viešosios paskirties pastatų (iš Programos lėšų likučio 2018‑01‑01) | Vykdyti du pirkimai neskelbiamos apklausos būdu: 2018-11-08 Tiekėjų apklausos pažyma Nr. VPP‑408 ir 2018-12-05 Tiekėjų apklausos pažyma Nr. VPP-453. Gautų pasiūlymų kaina viršijo suplanuotas lėšas, todėl jieatmesti. | 0 |
| 4.2. | **Atliekų tvarkymo infrastruktūros plėtros priemonės** | |  |
| 4.3. | **Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės** | |  |
| 4.3.1. | Užterštos teritorijos  Šilutės pl. detalių ekogeologinių tyrimų atlikimas ir tvarkymo plano parengimas | Pagal 2018 m. birželio 11 d. sutartį Nr. J9-1368 ir pagal 2018 m. gruodžio 17 d. papildomą susitarimą Nr. J9-2679 AS „VentEko“ filialas atliko Klaipėdos m. teritorijos, esančios Šilutės pl., tarp sklypų Nr. 13 ir 15A, tvarkymo darbus pagal parengtą teritorijos tvarkymo planą. Parengta užterštos teritorijos sutvarkymo baigiamoji ataskaita ir suderinta su Lietuvos geologijos tarnyba prie Aplinkos ministerijos.  Užterštos teritorijos faktinė darbų apimtis buvo žymiai didesnė negu numatyta tvarkymo plane. Išardžius gelžbetoninius rezervuarus po jais buvo rastos tvarkymo plane nenumatytos metalinės cisternos, kurios buvo pilnos naftos produktų– vandens mišinio atliekų. Demontuotos cisternos ir juose esantys teršalai kėlė realų pavojų užteršti aplinką, tad buvo skubiai surenkami juose esantys teršalai. Demontuojant rezervuarus ir cisternas faktinis iškasos gylis buvo daugiau kaip, tvarkymo plane buvo numatyta užterštą gruntą iškasti iki 1,5 m. Visa tai sąlygojo žymiai padidėjusio iškasto užteršto grunto kiekį. Tik vykdant darbus ir perrūšiuojant sklype buvusį grunto ir statybinio laužo sąvartą buvo galima įvertinti tikslų šių atliekų kiekį. Vykdant darbus dėl žymiai padidėjusio tvarkomų atliekų kiekio darbai nebuvo stabdomi, nes tai galėjo sąlygoti papildomą teritorijos užteršimą, taršos paplitimą ir dar didesnio atliekų (užteršto grunto) kiekio susidarymą.  Atlikti darbai: paruošiamųjų darbų metu pašalinti ir perduoti biokuro perdirbimui savaiminiai želdiniai – 4,8 t medienos atliekų. Tvarkymo metu atliekų surinkta ir perduota atliekų tvarkytojams: 225,83 m3 – naftos produktais užteršto vandens ir naftos produktų atliekų, 116,91 m3 – statybinių atliekų, 535,65 m3 – naftos produktais užteršto grunto. Surinkus atliekas suformuota iškasa užpildyta atvežtu švariu gruntu, padengta dirvožemiu ir pasėta daugiametė žolė. Pašalinus užterštą gruntą ir iš paviršiaus (supilto) sluoksnio paimti kontroliniai grunto mėginiai.  Pagal 2018 m. kovo 9 d. sutartį Nr. J9-702 UAB „Šiltas namas“ atliko Klaipėdos m. teritorijos, esančios Šilutės pl., tarp sklypų Nr. 13 ir 15A, tvarkymo darbų pagal parengtą teritorijos tvarkymo planą techninę priežiūrą.  Priemonės vykdymo pradžia – 2018-08-01, pabaiga – 2018-12-20.  Vadovaujantis Klaipėdos miesto savivaldybės tarybos 2013 m. gruodžio 18 d. sprendimu Nr. T2‑314 patvirtinto Klaipėdos miesto savivaldybės biudžeto asignavimų administravimo ir biudžeto vykdymo tvarkos aprašo 19 punktu, 3 900,00 Eur suma iš priemonės „Kopagūbrio tvirtinimas šakų klojiniais ir žabtvorėmis (pagal projektą „Aplinkos pritaikymo ir aplinkosaugos priemonių įgyvendinimas Baltijos jūros paplūdimių zonoje“)“, 11 419,00 Eur suma iš priemonės „Miesto vandens telkinių priežiūra“, 10 878,00 Eur suma iš priemonės „Savavališkai užterštų teritorijų sutvarkymas“, 9 040,00 Eur suma iš priemonės „Pavojingų atliekų šalinimas“ likučio buvo apmokėta už priemonę „Užterštos teritorijos  Šilutės pl. tvarkymo plano įgyvendinimas“. | 43 399 |
| 4.3.2. | Užterštos teritorijos  Šilutės pl. tvarkymo plano įgyvendinimas (iš Programos lėšų likučio 2018-01-01) | 60 700  35 237 |
| 4.3.3. | Savavališkai užterštų teritorijų sutvarkymas | Pagal 2016 m. lapkričio 18 d. sutartį Nr. J9-2082 UAB „Ecoservice Klaipėda“ atliko 45 nelegalių sąvartynų sutvarkymą. Išvežta ir perduota atliekų tvarkytojui 198,98 t statybinių atliekų, 283,16 t didelių gabaritų atliekų, 1,34 t biologiškai skaidžių žaliųjų atliekų, 218,8 t padangų atliekų.  Priemonės vykdymo pradžia – 2018-01-02, pabaiga – 2018-12-31. | 49 122 |
| 4.3.4. | Pavojingų atliekų šalinimas | Pagal 2017 m. vasario 7 d. sutartį Nr. J9-313 UAB „Ekonovus“ išvalė naftos produktų nuo 98 m2 asfaltuotų paviršių, surinko ir pristatė atliekų tvarkytojui 4 206,1 kg pavojingų atliekų: 3 043,0 kg naftos produktais užterštų atliekų ir taros, 23,1 kg gyvsidabrio, 1 140 kg asbesto.  Pagal 2018 m. kovo 9 d. sutartį Nr. J9-761 UAB „Sorb Chem“ sklandžiam naftos produktų surinkimui bei cheminių avarijų likvidavimui Klaipėdos apskrities priešgaisrinei gelbėjimo valdybai pristatė: skysto ekologiško ploviklio-skaidiklio (100 l), upinių absorbuojančių rankovių – bonų (130 vnt.).  Priemonės vykdymo pradžia – 2018-01-02, pabaiga – 2018-131. | 9 459 |
| 4.4. | **Aplinkos monitoringo, prevencinės, aplinkos atkūrimo priemonės** | |  |
| 4.4.1. | Klaipėdos miesto savivaldybės aplinkos monitoringo programos vykdymas | Pagal 2017 m. spalio 30 d. sutartį Nr. J9-2429 VšĮ Pajūrio tyrimų planavimo institutas atliko oro, paviršinių vandenų, dirvožemio tyrimus, pagal 2017 m. rugpjūčio 7 d. sutartį Nr. J9-1736 prižiūrėjo ir tvarkė Klaipėdos miesto savivaldybės aplinkos monitoringo programos informacinę sistemą.  Pagal 2017 m. lapkričio 3 d. sutartį Nr. J9-2519 UAB Darnaus vystymosi institutas atliko triukšmo tyrimus.  Priemonės vykdymo pradžia – 2018-01-02, pabaiga – 2018‑12‑31. | 32 887 |
| 4.4.2. | Klaipėdos miesto savivaldybės aplinkos monitoringo programos vykdymas (iš Programos lėšų likučio 2018-01-01) | 2 400 |
| 4.5. | **Visuomenės švietimo ir mokymo aplinkosaugos klausimais priemonės** | |  |
| 4.5.1. | Informacinių lentelių įrengimas Klaipėdos miesto savivaldybės saugomiems botaninio  gamtos paveldo objektams pažymėti (iš Programos lėšų likučio 2018-01-01) | Pagal 2017-10-18 Tiekėjų apklausos pažymą Nr. VPP-318 UAB „Reklamita“ įrengė Klaipėdos miesto savivaldybėje saugomų botaninio paveldo objektų (medžių) informacines lenteles (5 vnt.). Priemonės vykdymo pradžia – 2018-01-02, pabaiga – 2018-05-01. | 424 |
| 4.5.2. | Visuomenės ekologinis švietimas | Pagal 2018-02-12 Tiekėjų apklausos pažymą Nr. VPP-40 VšĮ Ekologinio švietimo centras pristatė aplinkosauginį laikraštį „Žaliasis pasaulis“ mokykloms ir bibliotekoms po 1 egz. 39-iems adresatams. Priemonės vykdymo pradžia – 2018‑01‑02, pabaiga – 2018-12-29. | 1 716 |
| 4.6. | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** | |  |
| 4.6.1 | Sakurų parko techninio darbo projekto parengimas (iš Programos lėšų likučio 2018-01-01) | Pagal 2018 m. sausio 3 d. sutartį Nr. J9-10 UAB „Nacionalinių projektų rengimas“ parengė Sakurų parko techninį projektą ir pateikė svarstyti Lietuvos kraštovaizdžio architektų sąjungai. Dėl užsitęsusio svarstymo nespėta atlikti projekto ekspertizės ir negautas statybos leidimas.  Priemonės vykdymo pradžia – 2018-01-03, pabaiga – 2018-12-31. | 0 |
| 4.6.2. | Ąžuolyno giraitės želdinių ir tvenkinio pakrančių sutvarkymas (pagal projektą „Ąžuolyno giraitės sutvarkymas, gerinant gamtinę aplinką ir skatinant aktyvų laisvalaikį bei lankytojų srautus“) | Lėšos nepanaudotos, nes pagal 2016 m. gruodžio 9 d. sutartį Nr. J9-2208 UAB „Ademo grupė“ neįvykdė sutartinių įsipareigojimų, t. y. neparengė techninio darbo projekto. | 0 |
| 4.6.3. | Malūno parko želdinių ir tvenkinio pakrančių sutvarkymas (pagal projektą „Malūno parko teritorijos sutvarkymas, gerinant gamtinę aplinką ir skatinant lankytojų srautus“) | Lėšos nepanaudotos, nes pagal 2017 m. vasario 20 d. sutartį Nr. J9-422 UAB „Ademo grupė“ neįvykdė sutartinių įsipareigojimų, t. y. neparengė techninio darbo projekto. | 0 |
| 4.6.4. | Sąjūdžio parko reprezentacinės dalies ir prieigų želdinių sutvarkymas (iš Programos lėšų likučio 2018-01-01) | Pagal 2017 m. vasario 7 d. sutartį Nr. J9-310 UAB „Hidrostatyba“ vadovaudamasi techniniu projektu pasodino 114 vnt. lapuočių medžių, 59 vnt. spygliuočių medžių ir krūmų, 461 vnt. lapuočių krūmų, 124 vnt. daugiamečius žolinius augalus.  Priemonės vykdymo pradžia – 2018-05-01, pabaiga – 2018-11-01. | 79 344 |
| 4.6.5. | Detalus (instrumentinis) medžio būklės vertinimas | Pagal 2018 m. birželio 20 d. sutartį Nr. J9-1423 VšĮ Aleksandro Stulginskio universitetas atliko 187 vnt. medžių detalų (instrumentinį) būklės tyrimą, t. y. elektroniniu garsiniu tomografu nustatė kamieno puvinio ir kiaurymių išplitimą, įvertino medžio lajos ir kamienotvirtumą, perspektyvą Danės g., Bijūnų g., Teatro g., Puodžių g., S. Daukanto g., H. Manto g., Atgimimo a., Bokštų g. skvero želdinių.  Priemonės vykdymo pradžia – 2018-06-20, pabaiga – 2018-12. | 9 956 |
| 4.6.6. | Naujų ir esamų želdynų tvarkymas ir kūrimas | Pagal 2017 m. liepos 10 d. sutartį Nr. J9-1592 UAB „Klaipėdos želdiniai“ pasodino naujus želdinius Malūnininkų g., Tilžės g., Rumpiškės g., Statybininkų pr., Minijos g., Šilutės pl., Šaulių g., Debreceno aikštėje, Pempininkų mikrorajono take, taip pat apželdino ikimokyklines įstaigas I. Simonaitytės g. 15, I. Simonaitytės g. 25, I. Simonaitytės g. 26, Reikjaviko g. 5, Reikjaviko g. 8, Šiaulių g. 11, Mogiliovo g. 10, Baltijos pr. 55, Naujakiemio g. 11, sutvarkė tuopų želdyną Statybininkų pr., tvarkė želdinius prie dviračių takų (Minijos g. ir Labrenciškės g.).  Pagal 2018 m. liepos 2 d. sutartį Nr. J9-1533 UAB „VVARFF“ pasodino naujus želdinius (27 vnt. medžių, 409 vnt. krūmų) Puodžių g. / Bokštų g. skvere.  Priemonės vykdymo pradžia – 2018-04-01, pabaiga – 2018-12-20. | 149 999 |
|  | Iš viso: | | 528 419 |

**5.** **Ataskaitinio laikotarpio Programos lėšų likučiai (nepanaudotos lėšos)**

|  |  |  |  |
| --- | --- | --- | --- |
| **Eil. Nr.** | | **Programos priemonių grupės pavadinimas** | **Lėšų likutis Eur** |
| 5.1. | | Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2) | 412 |
| 5.2. | | Savivaldybės visuomenės sveikatos rėmimo specialioji programa (1.12–3) | 34 802 |
| 5.3. | | Kitų Programos aplinkosaugos priemonių grupė (1.15–4) | 469 090 |
| 5.4. | Iš viso: | | 504 304 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_